**Referat af AMG-møde på BI d. 8.feb.2018:**

Til stede: Klaus Lehn Petersen **KLP**, Mogens Flindt **MF**, Dina Holmgaard Skov **DHS**, Marianne Holmer **MH**, Katrine Clement Kirkegaard **KCK**, Bente Frost Holbech **BFH** og Sonja Jacobsen **SJ**.

Marianne startede med at byde velkommen til alle nye medlemmer. Hun fortalte om AMG-mødernes organisering, udsendelse af dagsorden og handlingsplanens formål.

1. **Referent:**

Dina blev valgt som referent for 2018.

-Der har været problemer med at studentermedhjælperen Mads, der lægger referater på hjemmesiden, ikke gør sit arbejde ordentligt. Dina spørger Lone, hvem der i fremtiden sørger for, at referaterne kommer på hjemmesiden.

1. **Godkendelse af referat:**

Referatet godkendes med følgende kommentarer:

* Klaus er ikke kommet videre i sagen om de uønskede døre og porte i kældergangene. De tidligere nævnte døre står nu åbne hele tiden, så problemet er i hvert fald midlertidigt løst.
1. **Arbejdsulykker/ tilløb/ sygefravær:**

Intet at rapportere. Intet blev drøftet.

1. **Opgaver i 2018:**

- Rikke nævnte sidste år, at vi eksempelvis kan få lavet en musemåtte med påtrykt beredskabsplan/vigtige telefonnumre. Katrine spørger Rikke om hendes idéer til dette. Skal det måske være noget andet end en musemåtte? Noget der kan hænges/klistres op på væggen? Startskærmen på alles computere?

- Når Biologi og værkstedet samles til efteråret, skal der laves ”ny” beredskabsplan.

Oktober: forberedelserne til en evakueringsøvelse igangsættes: Hvordan evakueres den nytilkomne del af Biologi? Hvor skal vestene hænge osv. …

November: Evakueringsøvelse.

- Bente: adgangsforholdene i bygning 41 er dårlige i forbindelse med af- og pålæsning ved f.eks. feltarbejde. Der er for lidt plads/belægning ift. behovet, døren er tung og der mangler en rampe henover dørtrinnet.

En løsning kunne være: større areal med god belægning (rullebord-venlig belægning), krog til døren, så den kan stå åben og etablering af rampe henover dørtrin (MH).

Sonja: kan der evt. laves en p-plads til et rullebord på baggangen tæt ved af- og pålæsningsdøren?

Klaus: kan af- og pålæsning ske fra Campusvej via 600-meter-kældergangen? Der er muligvis spærret af pga. Letbane-arbejde. Klaus finder ud af det og om rampe er mulig.

- ”Trivsel/Psykisk APV”: Mindfulness kører.

Fysisk og psykisk APV: ny undersøgelse til oktober.

Øko-udvalget er færdig med deres forslag til stresshåndtering:

* + præsenteres for ØKO i februar.
	+ Præsenteres for Institutrådet i april.

Stress tages op som emne i AMG i april + okt/dec

- Pårørende-liste: listen skal opdateres. Bente tjekker med Lone hvad proceduren for udfyldelse af listen normalt er og hvordan hun kan gennemføre at få den opdateret.

- Nyt kemibrug: Rikke er ved at finpudse. Hun tager emnet op på lab-møde.

- Procedure ved feltarbejde: der er ikke sket noget siden sidst. Marianne viser manualer for ”Procedure/sikkerhed ved feltarbejde” fra KU og Århus. Vi vil gerne lave vores egen udgave ud fra dem. Rikke vil gerne fortsat arbejde med det. Katrine indkalder til 1. møde (deltagere: Marianne, Mogens, Rikke og Katrine) om fremstilling af manual. Marianne er kun med ved 1. møde.

- Bente er med i et udvalg, der skal finde fælles retningslinjer for rengøring i laboratorier. Situationen er lige nu den, at udvalget er strandet ved nogle uenigheder. I alt mener Bente, at det har været spild af tid, for Biologi har godt styr på hvordan der skal gøres rent i lab.

- Bente: hvad er status for sikkerhedskursus for studerende? Klaus spørger på formødet i Fakultet-arbejdsmiljøudvalget.

- Dina: der mangler alarm i kælderen i bygning 41. Katrine spørger Rikke, om hun ved, hvor ansvaret ligger.

- Dina: Hvordan orienteres håndværkere om SDUs beredskabsplan? Marianne spørger Merete H.

1. **Beredskabsøvelse:**

Ingen uvarslede evakueringsøvelser i fremtiden.

1. **Temadag:**

- Skal dagen placeres i enter august eller september 2018? -> helst sidst i august.

Marianne: de unge VIPer ser gerne, at der sættes fokus på forskning.

Forslag til fælles/TAP: måske foredrag af mad-guruen Umahro Cadogan via ”strongmind.dk. Bente undersøger, hvad han koster. Hvis han er dyr: måske Folkeuniversitetet har noget, der kan bruges? Bente undersøger.

Et andet forslag til Temadag: styrkelse af samarbejdet BI-grupperne imellem. Ledelsesgruppen vender emnet på næste møde.

1. **Rundering:**

Rundering i værkstedet sidste gang: Klaus siger alt ok. Han spørger dog til, om LAF-bænken i kældergangen kan flyttes til et mere hensigtsmæssigt sted? Dina spørger Peter om dette.

1. **Eventuelt:**

- Katrine: er det stadigvæk Rikke, som tager sig af graviditets-APV? Katrine vil gerne overtage, men spørger Rikke først.

- Marianne orienterer om en konference, som KU/DTU er værter for: *European Biosafety Association*.

1. **Rundering:**

Ingen runderingen i Lyd- og adfærd-lab. Runderingen er udsat til efter næste AMG-møde i april.

Kommende runderinger:

~~Nordcee lab.~~

~~Tox/Fys lab.~~

~~Øko lab.~~

~~Værksted~~

Lyd- og adfærd-lab.

Akvarierum

Fællesarealer

 Kontorer